Эссе.

Мин – уҡытыусы!

Минең исемем бөтәгеҙгә таныш,

Ғорурланып әйтәм – Уҡытыусы!

Бала күңелендә илгә, ергә,

Үҙ теленә һөйөү уятыусы.

Г.Ғиззәтуллина.

Эйе, илем, халҡым киләсәге минең дә хеҙмәтемә бәйләнгән. Сөнки мин - уҡытыусы. Бала күңеленә изге белем орлоҡтарын сәсеүсе кеше мин. Белем – наҙанлыҡ ҡараңғылығын таратыр көс, оло юлға дөрөҫ аҙымдарҙы һайлаусы аҡыл да ул. Ошо көстө лә, аҡылды ла бала күңеленә тәү башлап өйрәтеүсе – ул мин, йәғни уҡытыусы.

Борон - борондан уҡытыусы аҡыл эйәһе һаналған. Халыҡ араһында улар ҙур хөрмәт ҡаҙанған. Хатта изге Ҡөрьән хәҙистәрендә лә “Әсәйҙәрҙән ҡала хөрмәт - мөғәллимдәргә”, тип әйтелә.

Эйе, ошо аҡыл эйәләре кеүек телемдең тылсымлы көсөн оҫта файҙала-нып , мин бала йөрәгенә матурлыҡ, инсафлыҡ орлоҡтары сәсәм, уҡыусыла-рымды тыуған төйәгенә һөйөү рухында тәрбиәләргә тырышам. Балаларҙа тыуған еребеҙгә, тыуған илебеҙгә һөйөү тәрбиәләү беренсе маҡсатым булһа, икенсе маҡсатым – туған телебеҙгә һөйөү тәрбиәләү. Был ике төшөнсәне айырып ҡарап булмай. Илһеҙ, телһеҙ милләт булмай. Әсә телендә бала донъяны танып белә. Уның шул телдә фекерләү мәҙәниәте , зауығы үҫә. Баланың туған теле әсә һөтө менән ҡанына һеңә. Кешеләр менән аралаш-тырған да - тел, белем, ғилем биргән дә - тел.

Туған тел аша кеше туған халҡының мәҙәниәте, йолалары менән таны-ша , уның рухын һеңдерә. Халыҡ ижадын өйрәнеүсе, йыр – моңға ғашиҡ балаларҙың йөҙҙәрендә әҙәплелек, нәфислек, яғымлылыҡ сағылып тора.

Бала күңеле – аҡ ҡағыҙ, тиҙәр. Әммә ошо баланың эске күңелен, психоло-гияһын белмәй т ороп, ниндәйҙер белем, тәрбиә биреү үҙенең һөҙөмтә-һен бирмәйәсәк. Бөйөк педагог В.Сухомлинский ҙа бала тәрбиәләүҙә ҙур ролде уҡытыусыға ҡайтарып ҡалдыра. Уҡытыусы уҡыусының интеллек-туаль тормошонда тәүге һәм артабанғы яҡтылыҡ сығанағы булып ҡала. Үкенескә ҡаршы, ошо профессияны һайлаған һәр кеше уҡытыусы була алмай. Ысын уҡытыусы балаларҙы ярата, фәнде яҡшы белә, ул даими рәүештә педагогика һәм психология буйынса теорияны өйрәнә, үҙ эшенең оҫтаһына әйләнә. Балаларҙы яратыу – уҡытыусыға хас төп сифат. Шуның менән бергә бер рәттән ул ҡәтғи һәм талапсан да. Уҡытыусы һәр уҡыусы өсөн йылытыусы ҡояш кеүек. Ысын уҡытыусы, тәрбиәсе генә бала менән тығыҙ, эшлекле бәйләнеш булдыра ала.

Үҙем дә уҡытыусыларыма ҙур рәхмәтлемен. Тәү башлап улар мине яҡшыны – ямандан, изгелекте яуызлыҡтан айырырға өйрәтте. Туған телемдең мөғжизәле, көслө, үҙенсәлекле тел булыуын күңелемә һеңдерҙе. Бәлки, ошо остаздарымдың тәрбиәһе, минең күңелемә һалған белем орлоҡтары – тап минең тел уҡытыусыһы һөнәрен һайлауыма сәбәпсе булғандыр ҙа. Эйе, һәр кеше үҙенең туған телен, ерен белергә тейеш, үҙеңдең тарихыңды, телеңде белмәһәң, һин – башҡа халыҡ.

Башҡорт халҡының бай традицияларына, халҡым педагогикаһына, әсәлек тойомлауҙарына таянып, һәр баланың күңеленә асҡыс табам. Йылдар үткән һайын тәжрибәм дә арта. Һәләтле балалар менән тейешле кимәлдә шөғөл-ләнеүҙәр алып барам. Әлбиттә, был эш күп ижади көс, даими эҙләнеүҙәр, һөнәри оҫталыҡ талап итә. Әммә тырышлығым бушҡа китмәй. Ҡала – район олимпиададаларында уҡыусыларым урындар яулай, конкурстарҙа, фәнни – эҙләнеү эштәре менән әүҙем ҡатнашалар. Был – уҡытыусы өсөн иң юғары баһа. Иртәгәһе көнгә ышаныс арта. Һәр уҡыусыны әүҙемлеккә өйрәтеү, кәрәк урында хуплау, маҡтау, баланың ҡыҙыҡһыныуын үҫтереү – минең педагогик бурысым.

Һәр уҡыусың ғалим булмаһа ла,

Кеше булһын, ҡылһын изгелек.

Һәр дәресең шуға хеҙмәт итһен,

Шөғөлөң бит һинең мәңгелек!